Vaski-kirjastojen musiikkityöryhmä MUISTIO

 22.10.2021

Aika 18.10.21 klo 13 – 14:50

Paikka Teams

Kutsuttu Anna Hilska, Naantali

Kaisa Hypén, Turku

Antti Impivaara, Turku (13:50 alkaen)

Liisa Lehtikangas, Salo

Jyrki Mäkelä, Kaarina

Heli Pohjola, Raisio

## CD-LEVYJEN KELLUTUS VASKI-KIRJASTOISSA, TILANNEKATSAUS JA SOVITTAVAT ASIAT

Jatkettiin musiikin cd-levyjen kellutukseen liittyvää valmistelutyötä asialistalla mainittujen asiakokonaisuuksien osalta. Valmistelutyön tuloksia esitellään Vaski-kirjastojen johtoryhmälle 14.12.2021, kokouksen asialista lähtee viikkoa aiemmin.

## Taustatiedot

Kaikki Vaski-kirjastot osallistuvat musiikin cd-levyjen kellutuskokeiluun. Kokeilu koskee kaikkia lainattavia musiikin cd-levyjä varastokokoelmia lukuun ottamatta.

Kokeilu alkaa, kun Kohan versiopäivitys ja kellutuksen mahdollistavat muutokset järjestelmään on tehty ja kestää 12 kk.

CD-levyjen valinta ja hankinta organisoidaan kelluvan kokoelman näkökulmasta Vaskin tasolla vuoden 2022 alusta.

Kokeilun aikana sovitaan, jatketaanko kokeilua, vakiinnutetaanko musiikki-cd-levyjen kellutus pysyväksi toimintatavaksi vai palataanko entiseen käytäntöön.

* Todettiin, että nämä ovat ok.

## Valmistelevat työt

Olemassa oleva kokoelma: luokituksen yhtenäistäminen: kirjastoille on toimitettu listat niistä cd-levyistä, joiden luokka niiden tulee muuttaa, ja työ etenee kirjastoissa.

Hyllypaikkojen yhtenäistäminen (Auroran osastot): ennen Kohaan siirtymistä musiikki-cd-levyjä on Vaski-kirjastoissa 16 osastolla. Jatkossa musiikki-cd-levyt tulevat olemaan kolmessa hyllypaikassa: musiikki, lapset, nuoret. Osa siirroista hoitunut jo konversiossa.

Uuden aineiston luokituksen yhtenäistämisestä on sovittu kaiken aineiston osalta aiemmin, ja uusi käytäntö on voimassa.

* Käytiin läpi myös Ruskon kirjastosta aiheeseen tullut viesti. Kaisa vastaa siihen ja lähettää kirjastoille kyselyn, miten luokituksen yhtenäistäminen on edennyt paikallisesti. Selvitetään, miten osastot ovat nyt Kohassa ja kuinka paljon osastojen päivitys mahdollisesti vaatii manuaalista työtä. Todettiin, että osaston- tai luokanmuutos ei vaadi uutta tarraa, vaan korjauksia voi tehdä siististi kynälläkin.

## Musiikki-cd-levyjen valinta, hankinta ja lainauskuntoon käsittely vuoden 2022 alusta

Vaski-johtoryhmä päätti 21.9.21, että vuonna 2022 musiikin cd-levyjä hankitaan Vaski-kirjastoihin yhteensä 40 000 eurolla. Tämä on cd-levyjen hankintabudjetti.

Valinta, hankinta ja lainauskuntoon käsittely toteutetaan ”hajautetulla mallilla” (Vaski-jory 21.9.2021).

Keskusteltiin siitä, miten hajautettua mallia voidaan soveltaa prosessin eri vaiheissa:

**osallistuvat kirjastot**

* valintaan, hankintaan ja käsittelyyn osallistuvat ne kirjastot, joissa tehdään primaarikuvailua Naantalia lukuun ottamatta: Kaarina, Raisio, Salo, Turku

**valinta**

* nimetään valitsijat kirjastoittain, ehdotus:
	+ Kaarina: Jyrki Mäkelä, Päivi Svala
	+ Raisio: Heli Pohjola, Päivi Kaunisto, Juha Kaunisto
	+ Salo: Liisa Lehtikangas, Niina Nurmi
	+ Turku: Mikko Luukko, Petri Kipinä, Vesa Lehtonen, Tuomas Pelttari, Antti Impivaara, Ann-Christin Antell tai heidän sijaisensa
* nimetään lastenmusiikin valitsijat, ehdotetaan alustavasti Päivi Räihä (Turku), Päivi Kaunisto (Raisio)
* valintaan osallistuvat kirjastot käyvät vuorotellen Kirjastopalvelun kaikki tarjolla olevat listat läpi, tarvittaessa voi pyytää asiantuntija-apua muista kirjastoista, esim. maailmanmusiikki. Ehdotuksen mukaan Kaarina aloittaisi vuoden 2022 alusta
* määritellään suuntaa antavat kappalemäärät per nimeke musiikinlajeittain;
	+ Liisa on tehnyt seurantaa hankintamääristä Aarteen listojen perusteella, laatii niistä koosteen ja vie koosteen musiikkityöryhmän Teams-kanavalle
	+ keskustellaan Teamsissa koosteen perusteella hankintamääräehdotuksista ja pyydetään vielä kommentit pienemmistä Vaski-kirjastoista, esim. Laitilasta ja Paimiosta
	+ sovitaan myöhemmin, miten uutuudet jaetaan kirjastoille. Vaaditaan tarkkuutta, koska hankittavat kappalemäärät ovat pienet
* sovitaan täydennystilauksista – miten seurataan täydennystarpeita, miten hankinta vastuutetaan (esim. varausten määrä yli tietyn suhdeluvun tai tulossa oleva julkaisu, johon tiedetään kohdistuvan paljon kysyntää)
	+ Vaskin varatuimpien listalle mukaan myös cd-levyt, ja sen perusteella kulloinkin valintavuorossa oleva kirjasto tekee täydennystilaukset
	+ kuluneiden, kadonneiden ym. levyjen korvaaminen: ks. kohta kokoelmatyö
* sovitaan siitä, miten toimitaan asiakkaiden tekemien hankintaehdotusten valinnasta (esim. Turku saa noin 150 ehdotusta vuosittain)
	+ valitsevat kirjastot hoitavat omat ehdotuksensa
* sovitaan käytännöt sille, miten ei-valintaa tekevät kirjastot voivat vaikuttaa hankintoihin
	+ Teamsin kautta

**hankinta ja määrärahan seuranta**

* se kirjasto, jolla kulloinkin on valintavastuu, tilaa levyt ja kirjaa hankinnan arvon; tavoitteena yhteinen tili, joka edellyttäisi Vaskien yhteistä kokoelmaa ja hyllypaikkaa. Tätä ei ole haluttu tässä vaiheessa ottaa käyttöön
* määrärahaa seurataan myöhemmin sovittavalla tavalla ja se tasataan kirjastojen kesken johtoryhmän määrittelemällä tavalla

**lainauskuntoon käsittely ja jakelu**

* levyt käsitellään lainauskuntoon siinä kirjastossa, joka on sen tilannut
* tarvittaessa sovitaan yhtenäisestä käsittelytavasta
	+ merkinnät myös cd-levyyn
* ei-varatut uutuudet jaellaan Vaski-kirjastoihin, sovitaan jakelun periaatteista
* kuvailuun liittyvä yleinen huomio: primaarikuvailtavaa aiempaa enemmän, Kipa kuvailee vähemmän
* luokanmäärittelyyn huomiota

**muuta huomioitavaa, mitä?**

* selvitetään, voivatko jo alkuvuonna hankitut levyt olla kelluvia vai tarvitaanko jokin merkki, josta erottaa, että on tarkoitettu kelluvaksi
* paikalliskokoelmat: jos hankitaan vain ei-lainattavaksi, kirjastot voivat hankkia omaan kokoelmaansa omalla määrärahallaan
* Jatketaan valmistelua kirjatun mukaan, Kaisa koostaa taulukon, jonka avulla on helpompi listata ratkaistavia asioita ja niihin liittyviä ratkaisuehdotuksia.

## Kellutuksen pelisäännöt

 **tasapainotus**

* tasapainotusta varten perustetaan Vaski-kirjastojen yhteinen Teams-keskustelualusta, jossa voi pyytää ja tarjota aineistoa
* ei karenssiaikaa, vaan aineistoa voi tasapainottaa pois omasta kirjastosta heti kun hyllyt alkavat täyttyä (joko tarjoamalla Teamsin kautta tai alkuperäiseen omistavaan kirjastoon). Isoista eristä ilmoitetaan vastaanottavaan kirjastoon etukäteen

**kokoelmatyö**

* toistaiseksi toisen kunnan aineistoa ei poisteta, vaan se lähetetään siihen kuntaan, joka on sen alun perin hankkinut, mukaan viesti, jossa poistoa ehdotetaan harkitsemaan. Jokainen kunta päättää myös varastoinnista hankkimansa aineiston osalta (omaan/Raision varastoon tai Varastokirjastoon)
* jatkovalmistelussa sovitaan siitä, miten vuodesta 2022 alkaen hankittuja aineistoja käsitellään: ovat lähtökohtaisesti Vaskin yhteisiä, onko oikeus varastoida/poistaa kaikilla kirjastoilla?
* miten hoidetaan kokoelmatyön yhteydessä tulevat täydennystarpeet (kuluneet, kadonneet) ja vanhentuneen kokoelman systemaattinen tuoreuttaminen?
* uudet kotelot rikkoutuneiden tilalle, onko kirjastoissa valmiudet vaihtaa koteloita?

**seuranta**

* kellutusten vaikutusten seuranta: aineiston kierto, tulvimiset ja kuivumiset, logistiikka, asiakaspalaute

**muuta huomioitavaa, mitä?**

* cd-levyt kasaantuvat esim. omatoimikirjastoon, jossa harvoin henkilökuntaa paikalla, ehditäänkö huomata ja tasapainottaa muualle?
	+ Jatketaan valmistelua kirjatun mukaan, Kaisa koostaa taulukon, jonka avulla on helpompi listata ratkaistavia asioita ja niihin liittyviä ratkaisuehdotuksia.

## Muut asiat

## Jatkotyöskentelystä sopiminen ja seuraavan kokouksen ajankohta

Seuraava kokous pidetään 12.11. klo 10.

**Liitteet**

|  |  |  |  |  |
| --- | --- | --- | --- | --- |
|  |  |  |  |  |
| Aineistolaji | Musiikki, CD |  |  |  |
|  |  |  |  |  |
|  | **Sarakeotsikot** |  | **Hankitut cd-levyt** |
| **Riviotsikot** | **2019** | **2020** | **2019** | **2020** |
| Kaarina | 3 856,24 € | 4 845,66 € | 235 | 307 |
| Laitila | 857,00 € | 994,84 € | 74 | 75 |
| Lieto | 58,74 € | 474,02 € | 23 | 35 |
| Masku | 235,62 € | 25,42 € | 16 | 2 |
| Naantali | 4 378,39 € | 2 823,03 € | 304 | 187 |
| Nousiainen | 65,77 € |  | 6 |  |
| Paimio | 860,47 € | 531,99 € | 57 | 45 |
| Raisio | 1 572,92 € | 946,98 € | 102 | 64 |
| Rusko | 81,38 € | 86,16 € | 6 | 5 |
| Salo | 7 322,48 € | 8 658,66 € | 499 | 557 |
| Turku | 25 607,66 € | 27 796,13 € | 1653 | 1752 |
| Uusikaupunki | 518,37 € | 45,61 € | 35 | 3 |
| **Kaikki yhteensä** | **45 415,04 €** | **47 228,50 €** |  **3 010**  |  **3 032**  |
|  |  |  |  |  |
| Ei hankintoja 2019-20: Kustavi, Mynämäki, Pyhäranta, Sauvo, Taivassalo, Vehmaa.  |
|  |